Archer
Archer ir ASV animācijas seriāls, kuru kanālam FX izveidoja Ādams Rīds. Seriāls paredzēts pieaugušo auditorijai, to rāda no 2009. gada 15. septembra. Šobrīd ir izveidotas 10 sezonas un 110 sērijas. Sākotnēji seriālu plānoja pabeigt pēc 10. sezonas, tomēr 2019. gada 20. jūlijā paziņoja, ka 2020. gada maijā iznāks 11. sezona. Seriālā galvenās lomas ieskaņojuši H. Džons Benžamins, Džūdija Grīra, Embera Neša, Kriss Pārnels, Ādams Rīds, Aiša Teilora, Džesika Valtere un Lakijs Jeitss.